Tramp Suriyaga zarba bergan kema kapitaniga shaxsan minnatdorlik bildirdi

AQSh prezidenti Donald Tramp Amerika qurolli kuchlarining Suriyadagi Shayrat aviabazasiga raketali zarbasi amalga oshirilgan Porter esminetsi qo‘mondoni bilan shaxsan bog‘landi va unga minnatdorlik so‘zlarini aytdi, deb yozadi “Gazeta.ru”.

Bu haqda Oq uy matbuot kotibi Shon Spayser o‘z Twitter’ida ma’lum qildi.
“Bugun kunning ikkinchi yarmida prezident Suriyaga berilgan zarba bilan tabriklash va buning uchun minnatdorlik bildirish maqsadida kommander, Porter kemasi kapitaniga qo‘ng‘iroq qildi”, — deb yozdi u.